กูร์บันกูลือ เบร์ดือมูฮาเมดอว์

กูร์บันกูลือ แมลิกกูลือเยวิช เบร์ดือมูฮาเมดอว์ (; เกิด 29 มิถุนายน 1957) หรือที่รู้จักกันในชื่อ อาร์กาดาก () เป็นนักการเมืองชาวเติร์กเมน อดีตประธานาธิบดีเติร์กเมนิสถานจาก ค.ศ. 2006 ถึง 2022

เขามีวิชาชีพเป็นทันตแพทย์และเคยดำรงตำแหน่งรัฐมนตรีกระทรวงสาธารณสุขในรัฐบาลของซาปาร์มือรัต นือยาซอว์ ตั้งแต่ ค.ศ. 1997 และเป็นรองประธานาธิบดีนับตั้งแต่ ค.ศ. 2001 เขาขึ้นดำรงตำแหน่งเป็นประธานาธิบดีชั่วคราวหลังนือยาซอว์เสียชีวิตลงเมื่อ 21 ธันวาคม 2006 และต่อมาลงเลือกตั้งและชนะการเลือกตั้งใน ค.ศ. 2007 เขาไม่มีผู้ลงคะแนนเสียงคัดค้านที่มีนัยสำคัญ และชนะการลงคะแนนไปอย่างถล่มทลาย (89.2%) ตามด้วยการเลือกตั้งอีกครั้งใน ค.ศ. 2012 ซึ่งมีผู้ลงคะแนนเสียงให้เขา 97% และการเลือกตั้งใน ค.ศ. 2017 ซึ่งเขาได้รับเลือกตั้งเป็นวาระที่สามติดต่อกันด้วยคะแนนเสียง 97.7%Turkmen President Extends Rule In Tightly Controlled Vote  Radio Free Europe/Radio Liberty (rferl.org). 13 February 2017. Retrieved on 24 February 2017. เขาเคยได้รับเลือกตั้งเข้าเป็นผู้ลงสมัครเข้าสู่สภาประชาชน () เมื่อ 28 มีนาคม ค.ศ. 2021 ในฐานะตัวแทนจากแคว้นอาฮัล เขาได้รับการลงคะแนน 100% จากผู้ลงคะแนน ในวันที่ 14 เมษายน ค.ศ. 2021 เขาได้รับการลงคะแนนเสียงเอกฉันท์ให้เป็นประธานสภาประชาชน สภาสูงของรัฐสภาเติร์กเมนิสถาน

เบร์ดือมูฮาเมดอว์ลงจากตำแหน่งประธานาธิบดีในวันที่ 19 มีนาคม ค.ศ. 2022 เพื่อให้เซร์ดาร์ ลูกชายที่ชนะการเลือกตั้งที่ถือว่าไม่เสรีหรือยุติธรรม ดำรงตำแหน่งต่อ

 หมายเหตุ 

 อ้างอิง 

 แหล่งข้อมูลอื่น 



หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีเติร์กเมนิสถาน
หมวดหมู่:บุคคลจากแคว้นอาฮัล